王安國 (雍正進士)

王安國（），字書城，號春圃。江南高郵（今江蘇高郵市）人。清朝政治人物、榜眼。

生平
雍正二年（1724年）甲辰科一甲二名進士（榜眼），授翰林院編修，再遷侍講。雍正十二年（1734年）出督廣東肇高學政，復再遷左僉都御史。乾隆二年（1737年）疏請禁止官吏居喪期間前往省會拜謁大吏，下部議行。三遷左都御史。乾隆九年（1744年）正月遷兵部尚書，不久即遭父喪丁憂去職。乾隆十年（1745年）再召為兵部尚書，調禮部。王安國上疏請求終喪，居廬營葬。服闋後方才入朝。乾隆二十年（1755年）遷吏部尚書。乾隆二十一年（1756年）疏乞假為父改葬。高宗以來年當南巡，諭其到時隨行。同年冬，王安國病倒，准許休假治疾。次年春卒，賜白銀五百兩治喪，諡文肅。《清史稿》有傳。《清史稿·卷三百四》：王安國，字春圃，江南高郵人。雍正二年一甲二名進士，授編修，再遷侍講。提督廣東肇高學政，復再遷左僉都御史。乾隆二年，疏請禁官吏居喪詣省會謁大吏，下部議行。復三遷左都御史。五年，兩江總督馬爾泰論廣東巡撫王謩徇縱，命安國往按，即命以左都御史領廣東巡撫。安國曰：「吾奉命勘事而即得其位，古所譏蹊田奪牛者非歟？」疏力辭，上不許。廣東俗奢靡，安國事事整肅，倉有餘粟。故事，自總督以下皆有分，安國獨以非制，止之。九年正月，就遷兵部尚書，尋遭父喪。廣州將軍策楞疏言安國孤介廉潔，歸葬無貲，與護理巡撫託庸等具賻歸之，報聞。十年，召為兵部尚書，調禮部。安國疏乞終喪，居廬營葬。服闋，乃入朝。十四年六月，安國入對，言諸行省方科試，諸學臣尚有未除積弊。上令具疏陳，安國疏言：「上科鄉試後，頗聞諸學臣因錄科例嚴，轉開僥倖。或於省會書院博督撫之歡，或於所屬義學徇州縣之請，或市恩於朝臣故舊，或縱容子弟家人乘機作弊，致取錄不甚公明。」上召安國詢所論諸學臣姓名，安國舉尹會一、陳其凝、孫人龍、鄧釗等。上以會一、釗已物故，其凝、人龍皆坐事黜，因責安國瞻徇，手詔詰難。二十年，遷吏部尚書。二十一年，疏乞假為父改葬。上以來年當南巡，諭俟期扈行。冬，病作，予假治疾。二十二年春，卒，賜白金五百治喪，諡文肅。安國初登第，謁大學士朱軾，軾戒之曰：「學人通籍後，惟留得本來面目為難。」安國誦其語終身。至顯仕，衣食器用不改於舊。深研經籍，子念孫，孫引之，承其緒，成一家之學，語在儒林傳。

著作
《王文肅公遺文》一卷，補遺一卷

註釋

 延伸阅读 


參考文獻
《清史稿》，趙爾巽等，中華書局點校本。

外部連結
王安國  中研院史語所

Category:清朝榜眼
Category:清朝翰林院修撰
Category:清朝廣東學政
Category:清朝吏部尚書
Category:清朝兵部尚書
Category:高郵人
A
Category:諡文肅